স্টাফ রিপোর্টাররাজধানীর ডেমরায় একদল ডাকাত দিনদুপুরে ফ্ল্যাটে ঢুকে গৃহকর্ত্রী রিনা বেগমকে হাত-পা বেঁধে কুপিয়ে হত্যা করে স্বর্ণালঙ্কার ও মালামাল লুটে নিয়ে গেছে। তারা ফ্ল্যাটে ঢুকেই ৭  বছরের শিশুকন্যা মুক্তাকে জিম্মি করে তার হাত-পা ও মুখ বাঁধে। ডাকাতরা আলমারি ভেঙে স্বর্ণালঙ্কার, টাকা ও মোবাইল ফোনসহ ৮/১০ লাখ টাকার মালামাল নিয়ে গেছে। গতকাল বেলা আড়াইটায় এ ঘটনা ঘটে।ডেমরা থানার সারুলিয়া রানী মহল সিনেমা হলের পাশে জনৈক সোনা মিয়ার ৪ তলা ভবনের দোতলার বাসিন্দা ব্যবসায়ী মকবুল হোসেন। নিহত রিনার খালা শেফালী বেগম জানান, দুপুরে কলিংবেল বাজালে গৃহকর্ত্রী রিনা (২৮) দরজা খোলেন। মুখোশধারী ৪ ডাকাত ফ্ল্যাটে ঢুকেই শিশুকন্যা মুক্তাকে জিম্মি করে হাত-পা ও মুখ বেঁধে ফেলে। তারা রিনার হা-পা বাঁধার পর মুখ বাঁধতে  চাইলে তিনি চিত্কার করতে চেষ্টা করেন। ডাকাতরা তার মুখ চেপে ধরে বুকের বাম পাশে ও শরীরের বিভিন্ন স্থানে কোপায়। এতে রিনা নিস্তেজ হয়ে পড়েন। মুখোশধারী ডাকাতরা আলমারি ভেঙে স্বর্ণালঙ্কার, টাকা ও মোবাইল ফোন নিয়ে চলে যায়। রিনা বেগমের অচেতন দেহ উদ্ধার করে ঢাকা মেডিকেল কলেজ হাসপাতালে নেয়ার পর কর্তব্যরত ডাক্তার তাকে মৃত ঘোষণা করেন। লাশ ময়নাতদন্তের জন্য মর্গে পাঠানো হয়েছে। ডেমরা থানার ওসি নূরুল মোত্তাকিন জানান, ডাকাতরা গৃহকর্ত্রীকে হত্যা করে বাসা থেকে স্বর্ণালঙ্কারসহ অনেক কিছুই নিয়ে গেছে বলে তিনি শুনেছেন। কি কি  নিয়েছে তা খতিয়ে দেখা হচ্ছে। গতকাল সন্ধ্যা পর্যন্ত এ ব্যাপারে থানায় কোনো মামলা হয়নি বলে তিনি জানান। তেজগাঁওয়ে নির্মাণ শ্রমিককে ছুরিকাঘাতে হত্যা : নগরীর তেজগাঁও থানার পশ্চিম তেজতুরী বাজারে নির্মাণাধীন ৭ তলা ভবনের ৪ তলায় জয়নাল আবেদিন (৩০) নামের এক যুবককে ছুরিকাঘাতে হত্যা করা হয়েছে। নিহত জয়নাল নির্মাণ শ্রমিকদের দলনেতা ছিল। গতকাল সকালে পুলিশ জয়নালের রক্তাক্ত লাশ উদ্ধার করেছে। লাশের কপালে, পেটে ও শরীরের বিভিন্ ম্নস্থানে ছুরিকাঘাতের চিহ্ন রয়েছে বলে তেজগাঁও থানা পুলিশ জানায়। তেজগাঁও থানার এসআই ফয়েজুর  রহমান জানান, শ্রমিকদের সঙ্গে দ্বন্দ্বের কারণেই জয়নালকে হত্যা করা হয়েছে বলে ধারণা করা হচ্ছে। লাশ ময়নাতদন্তের জন্য ঢাকা মেডিকেল কলেজ হাসপাতাল মর্গে পাঠানো হয়েছে। এ ব্যাপারে থানায় মামলা হয়েছে।